En bil med seks personer havnede i nat i rabatten ved motorvej E45 ved Sønderup. Bilen skred ud ved tilkørslen og blev kraftigt skadet. I bilen var tre kvinder og tre mænd i alderen fra 22 til 31 år. De er alle fra Viborgegnen. Fire personer måtte køres på skadestuen i Aalborg efter ulykken. To af dem havde lettere kvæstelser, imens de to andres kvæstelser er ukendte. De er dog uden for livsfare, oplyser Nordjyllands Politi. Den 28-årig mand, der menes at have kørt bilen, blev anholdt og mistænkt for spirituskørsel. Motorvejen var kortvarigt afspærret efter ulykken, men blev genåbnet kort tid efter.
Flere blev kørt til skadestuen, efter en bil i nat skred ud i rabatten ved motorvejen nær Sønderup. En 28-årig mand er mistænkt for spirituskørsel.